Source: https://www.minitlaciaren.sk/clanky.html
Timestamp: 2019-07-20 18:12:59+00:00
Document Index: 5440003

Matched Legal Cases: ['§ 8', '§ 8', '§ 8', '§ 3', '§ 3', '§ 16', '§ 16', '§ 8', '§ 16', '§ 4']

﻿ KML | Tlačiareň k virtuálnej pokladnici
Virtuálna registračná pokladnica - Novinky
Povinnosť používať VRP 1.7.2019
Podnikateľ ktorý požiadal len o prihlasovacie údaje k virtuálnej registračnej pokladnici (VRP) nemôže od 1.7.2019 vystavovať pokladničné doklady zo svojej starej elektronickej registračnej pokladnice (ERP).
Výnimka sa vzťahuje len na podnikateľa, ktorý požiadal o pridelenie kódu online registračnej pokladnice (ORP) najneskôr do 30.6.2019 a nebola mu online registračná pokladnica dodaná. V takomto prípade podnikateľovi nebude udelená pokuta za používanie starej elektronickej registračnej pokladnice do 31.12.2019.
Výnimka sa vzťahuje aj na tích, ktorí používajú vo firme elektronickú registračnú pokladnicu a súčasne aj virtuálnu pokladnicu.
Vyjadrenie Finančnéj správy SR nájdete na nasledovnom odkaze.
Viac tovarových položiek vo VRP 10.04.2019
Doteraz bol limit tovarových položiek vo virtuálnej pokladnici 2 000. Toto množstvo väčšine podnikateľov postačovalo. Ak by ale bol pre niekoho tento limit nepostačujúci, tak pre neho máme dobrú správu. Vo virtuálnej pokladnici už môžete mať po novom až 3 000 tovarových položiek.
Virtuálna registračná pokladnica - Články
Pokladničné doklady e‑mailom 1.5.2019
Jedna z noviniek, ktorá sa objavila spolu s prechodom virtuálnej pokladnice na eKasu je, že zákon povolil od 1.4.2019 odosielanie pokladničných dokladov e‑mailom.1) Existujú tu ale určité pravidlá:
Podnikateľ sa môže rozhodnúť, či bude poskytovať posielanie pokladničných dokladov e‑mailom. Poslať doklad e‑mailom je zdĺhavejšie a môže zdržiavať pri predaji a preto je len na rozhodnutí každého podnikateľa, či takúto službu poskytne svojim zákazníkom.
Zákazník nesmie byť predávajúcim nútený do elektronického zasielania pokladničných dokladov. Preto podnikateľ musí mať stále k dispozícií tlačiareň, aby mohol tlačiť pokladničné doklady.
Zákazník o zaslanie bločku e‑mailom musí požiadať pred jeho vytlačením. Doklad, ktorý už bol vytlačený, nesmie byť poslaný e‑mailom. Toto pravidlo platí aj opačne, čiže doklad, ktorý pošlete e‑mailom, nesmiete znova vytlačiť.
Doklad je možné vytlačiť alebo zaslať elektronicky iba raz. Pokladničný doklad nesmiete zákazníkovi zaslať na viac e‑mailov.2)
V skratke ‑ musí dôjsť ku vzájomnému súladu, kedy zákazník požiada o zaslanie pokladničného dokladu e‑mailom a podnikateľ takúto službu poskytuje. Je vhodné, že táto zmena v zákone je postavená voľne a kupujúci, ba ani predávajúci nie sú nútení do ničoho
Ak ste sa so zákazníkom dohodli, po vytvorení pokladničného dokladu kliknite na ikonu zavináč a zadajte e‑mailovú adresu, kam chce zákazník, aby ste mu poslali pokladničný doklad. 1)§ 8 ods.1 zákona č. 289/2008 Z.z. Podnikateľ je povinný po zaevidovaní tržby v elektronickej registračnej pokladnici alebo vo pokladnici e‑kasa klient odovzdať kupujúcemu pokladničný doklad okrem kópie pokladničného dokladu ihneď po jeho vytlačení v elektronickej registračnej pokladnici alebo vo pokladnici e‑kasa klient; iný doklad vyhotovený elektronickou registračnou pokladnicou alebo pokladnicou e‑kasa klient o prijatí tržby podnikateľ nesmie kupujúcemu odovzdať. Pokladničný doklad vyhotovený pokladnicou e‑kasa klient môže podnikateľ kupujúcemu zaslať alebo sprístupniť v elektronickej podobe, ak s tým kupujúci súhlasí a ak o to požiada pred vytlačením pokladničného dokladu, a podnikateľ pokladničný doklad nevytlačí.
2)§ 8 ods.6 zákona č. 289/2008 Z.z. Podnikateľ, ktorý používa pokladnicu e‑kasa klient, môže vytlačiť alebo elektronicky kupujúcemu zaslať iba jeden originál pokladničného dokladu.
Vzorový pokladničný doklad 17.4.2019
Dňa 1.4.2019 sa virtuálna pokladnica zmenila na eKasu. Zmenil sa vzhľad pokladničného dokladu. Na pokladničných dokladoch pribudlo IČO, ID dokladu a OKP. Na doklade už viac nenájdete ochranný znak "MF".
Podľa zákona *) je podnikateľ povinný vystaviť aktuálne platný vzorový pokladničný doklad na ľahko dostupnom mieste. Táto povinnosť sa vzťahuje na všetkých používateľov, vrátane tých, ktorí pokladnicu používjú v teréne. Tento doklad musí byť dobre čitateľný a umiestnený na ľahko dostupnom mieste. Vzorový pokladničný doklad musí mať zvýraznené:
Kód pokladnice
Ako vzorový pokladničný doklad nesmiete použiť neplatný doklad, ale len originál platného pokladničného dokladu z vašej virtuálnej pokladnice.
Odporúčam, aby ste pokladničný doklad po vytlačení prefotili a až následne zvýraznili požadované údaje. Termopapier z pokladnice reaguje s náplňou zvýrazňovača a následne písmo veľmi rýchlo vybledne.
Zákon nijako nestanovuje, či má byť pokladničný doklad zväčšený alebo laminovaný. Takisto v zákone nie je uvedená povinnosť označiť pokladničný doklad nadpisom "Vzor" alebo "Vzorový pokladničný doklad" a ani popisom, čo ktorá zvýraznená položka znamená.
*)§ 8 ods.5 zákona č. 289/2008 Z.z. Podnikateľ je povinný na každom predajnom mieste sprístupniť vyobrazenie pokladničného dokladu podľa odseku 1, ktorý vyhotovuje každou elektronickou registračnou pokladnicou tak, aby toto bolo pre kupujúceho jednoznačné, prehľadné, zrozumiteľné, ľahko prístupné a dobre čitateľné. Ak je na predajnom mieste umiestnených viac elektronických registračných pokladníc toho istého typu, toto vyobrazenie pokladničného dokladu nemusí byť pri každej elektronickej registračnej pokladnici. Podnikateľ na vyobrazenom pokladničnom doklade zvýrazní daňový kód elektronickej registračnej pokladnice, dátum, čas, celkovú sumu platenej ceny a ochranný znak. Podnikateľ je povinný primerane postupovať aj pri používaní pokladnice e‑kasa klient.
VKLAD a VÝBER v pokladnici 13.4.2019
Za 21 € je pokuta
Novela zákona eKasa zmenila okrem iného aj VKLAD a VÝBER vo virtuálnej pokladnici.
Ak podnikateľ vloží do virtuálnej pokladnice hotovosť (okrem prijatej tržby) alebo ju vyberie, je povinný ju bez zbytočného odkladu zaevidovať.
Pokuta za porušenie tohto zákona sa pohybuje v rozsahu 100 ‑ 3 300 €. Toľko k citácii zákona 289/2008 § 3 ods. 3*) a príslušných paragrafov. Čo to však znamená v praxi?
Ako tento paragraf dodržiavať?
To najdôležitejšie ‑ musíte mať vyhradenú hotovosť pre virtuálnu pokladnicu. Je len na vás, či túto hotovosť budete mať v peňažnej zásuvke, pokladničke, škatuľke alebo samostatnej peňaženke. Nemiešajte svoju súkromnú hotovosť s peniazmi určenými do pokladnice. Počas kontroly nijako neobhájite, že tých 200 €, čo máte navyše, je určených na narodeninový darček pre manželku.
Ak máte na začiatku predaja určitú hotovosť na vydávanie, zaevidujte ju do virtuálnej pokladnice ako VKLAD. Takisto ste povinní zaevidovať VKLAD, ak si počas dňa dopĺňate hoci len drobné. Jednoducho ‑ ako VKLAD musíte zaevidovať toľko peňazí, koľko reálne máte. Výška vkladu nie je obmedzená. Ak žiadne peniaze nemáte, tak nemusíte robiť žiaden VKLAD.
Môžete mať maximálne o 20 € viac, než je evidovaná tržba v pokladnici spolu s VKLADom. Za manko v pokladnici pokutu dostať nemôžete.
Ak sa rozhodnete z pokladnice odobrať hotovosť, ste povinný urobiť VÝBER. V prípade, že vyberiete všetku hotovosť, na druhý deň musíte urobiť VKLAD. Môžete sa ale rozhodnúť, že odoberiete len časť hotovosti a zvyšok si necháte ako počiatočný stav na ďalší deň. V takomto prípade nemusíte takisto robiť VKLAD.
Informáciu o aktuálnom zostatku hotovosti v pokladnici získate po kliknutí na ikonu "i", nachádzajúcu sa v pravom hornom rohu úvodnej obrazovky VRP.
Dôležitou zmenou je, že VKLAD a VÝBER nemusíte tlačiť, dokonca ani archivovať. Postačí, aby ste ich zaevidovali.
No a na záver ‑ virtuálna pokladnica, v súvislosti s VKLADom a VÝBERom nemá nič spoločné s účtovnou pokladňou, ktorá sa eviduje v účtovníctve.
*)§ 3 ods. 3 zákona č. 289/2008 Z. z. Ak podnikateľ vloží do elektronickej registračnej pokladnice hotovosť okrem prijatej tržby, je povinný ju bez zbytočného odkladu po jej vložení zaevidovať v elektronickej registračnej pokladnici, pričom vyhotoví doklad označený slovom "VKLAD". Ak podnikateľ vloží do pokladnice e‑kasa klient hotovosť okrem prijatej tržby alebo vyberie z pokladnice e‑kasa klient hotovosť, je povinný ich bez zbytočného odkladu po ich vložení alebo vybratí zaevidovať v systéme e‑kasa. Ak podnikateľ nemôže z dôvodu prekročenia hraničnej doby odozvy zaevidovať doklady označené slovom "VKLAD" alebo "VÝBER" v systéme e‑kasa, je povinný uložiť dátovú správu v on‑line registračnej pokladnici. Podnikateľ je povinný zaslať uloženú dátovú správu do systému e‑kasa do 48 hodín od prvého pokusu o jej zaslanie; ak nemožno zaslať dátovú správu do systému e‑kasa z dôvodov na strane finančného riaditeľstva, lehota na jej odoslanie sa považuje za zachovanú, ak je zaslaná do 48 hodín od zverejnenia oznámenia o odstránení prekážok na strane finančného riaditeľstva na svojom webovom sídle.
Kúpa používanej pokladnice 26.11.2018
Tieto rady vám ušetria peniaze
Aj na vás sa vzťahuje povinnosť používať registračnú pokladnicu a nedokážete prekonať nevýhody virtuálnej pokladnice? Ďalšou z možností, ako si splniť svoju zákonnú povinnosť, je kúpiť si používanú elektronickú registračnú pokladnicu (skratka ERP).
Každoročne na Slovensku zanikne viac ako 9 000 firiem a svoj majetok rozpredávajú za zlomok jeho pôvodnej ceny. Týka sa to aj registračných pokladníc. Pri jej kúpe si však dajte pozor na týchto 7 vecí.
1 Typ pokladnice
V registri servisných organizácií ERP si preverte, či pre daný typ pokladnice, ktorý chcete kúpiť, nájdete vo svojom okolí servis. Vyhnite sa kúpe takpovediac "exotických" pokladníc, ktoré servisuje málo servisov. Servis málo podporovaných pokladníc je zvyčajne drahší.
2 Certifikát
Na to, aby vám daňový úrad mohol priradiť daňový kód pokladnice, potrebujete platný certifikát. Platnosť certifikátu je 5 rokov a nový stojí od 12 ‑ 60 € podľa typu pokladnice. Na obrázkoch si môžete pozrieť, že na bazároch sa stále ponúkajú aj pokladnice, ktoré nemajú platný certifikát a nový sa už nedá kúpiť. Zavádzajúce je to, že majitelia týchto starých pokladníc ich stále môžu používať, nový podnikateľ ich už však neprihlási. Certifikát musí byť totiž platný len v čase prihlasovania pokladnice.
3 Daňový doklad
Vopred sa informujte, či vám predávajúci ku kúpe dá aj daňový doklad alebo aspoň kúpnu zmluvu. Bez daňového dokladu si nemôžete ponížiť daň zo zisku a v prípade, že ste platcovia DPH, si nemôžete odpočítať daň. Kúpa pokladnice bez dokladu sa teda pre vás stáva drahšia o dane, ktoré budete musieť zaplatiť.
4 Stav pokladnice
Skontrolujte si stav pokladnice. Vek pokladnice nie je smerodajný. Videl som polročnú pokladnicu, za ktorú by som nezaplatil ani dvadsať eur, a naopak, stretol som sa s 8‑ročnou pokladnicou, ktorá vyzerala ako práve vybalená zo škatule. Zvýšte pozornosť, hlavne ak sa pokladnica používala v prevádzke, kde mohla prísť do styku s vodou, napr. krčma, kaviareň, predaj rýb… Ak sa do pokladnice dostala voda, na stopercentnú funkčnosť bude nutné vymeniť v tom lepšom prípade napájaciu dosku (30 ‑ 60 €), ale ak voda poškodila základnú dosku, oprava bude stáť 90 ‑ 120 €.
5 Fiskálna pamäť
Používané fiškálne pokladnice sa zvyčajne predávajú bez fiškálnej pamäte. Pôvodný majiteľ pokladnice má povinnosť svoju fiškálnu pamäť 10 rokov archivovať. Za novú fiškálnu pamäť zaplatíte 48 €.
6 Akumulátor
Každá elektronická registračná pokladnica má záložnú batériu s obmedzenou životnosťou. Zvyčajne sa mení raz za 3 ‑ 5 rokov. Cena výmeny je 20 €. Prenosné pokladnice majú aj hlavný napájací akumulátor. Ak pôvodný majiteľ zapojil pokladnicu trvalo na elektriku, hlavný akumulátor postupne degradoval, až jedného dňa nebude možné pokladnicu zapnúť vôbec, aj keď bude v elektrike. Výmena hlavného akumulátora stojí 24 €.
7 Záruka
Na použitý tovar zvyčajne nemáte záruku. Veľa podnikateľov zabúda, že všetky výhody a zábezpeky, ktoré poskytuje zákon na ochranu spotrebiteľa č. 250/2007 Z. z., sa nevzťahujú na podnikateľov. Jediná možnosť, ako sa domôcť svojich práv v prípade, že vás predávajúci oklame, je obrátiť sa na súd.
Ceny náhradných dielov sú uvedené vrátane DPH a vzťahujú sa na pokladnice Euro 50 a Euro 150 podľa cenníka firmy KML. V cene je započítaná aj práca servisného technika.
Kto je povinný používať pokladnicu 19.11.2018
Používanie elektronickej registračnej pokladnice alebo virtuálnej pokladnice sa vzťahuje na každú fyzickú alebo právnickú osobu, ktorá na základe oprávnenia na podnikanie predáva tovar alebo poskytuje vymedzené služby, pričom za predaj tovaru alebo za poskytovanie vymedzených služieb prijíma tržby v hotovosti alebo inými platobnými prostriedkami nahrádzajúcimi hotovosť.
Používanie pokladnice sa vzťahuje aj na podnikateľa s trvalým pobytom alebo so sídlom mimo územia Slovenskej republiky.
Podnikateľ, ktorý nemá povinnosť používať na evidenciu tržieb ERP, ale napriek tejto skutočnosti sa rozhodne (na báze dobrovoľnosti) ju používať, nie je povinný dodržať ostatné povinnosti vyplývajúce zo zákona o ERP (správca dane nie je oprávnený tejto osobe uložiť pokutu v súlade s § 16b a § 16c zákona o ERP).
To znamená, že povinnosť používať ERP sa vzťahuje na podnikateľa, ktorý súčasne spĺňa všetky tri podmienky:
Vykonáva podnikateľskú činnosť. Podnikateľ je:
fyzická osoba, ktorá vykonáva poľnohospodársku výrobu a je zapísaná do evidencie podľa osobitného predpisu (Samostatne hospodáriaci roľník).
Prijíma tržbu na predajnom mieste. Tržbou je: platba prijatá z predaja tovaru alebo z poskytovania služby na predajnom mieste v hotovosti alebo inými platobnými prostriedkami nahrádzajúcimi hotovosť, najmä elektronickými platobnými prostriedkami alebo poukážkou oprávňujúcou na nákup tovaru alebo poskytnutie služby; tržbou je aj platba prijatá ako preddavok. Evidencii tržieb v ERP podlieha aj platba prijatá v hotovosti za účelom úhrady faktúry. To znamená, že ak odberateľ uhradí faktúru alebo jej časť v hotovosti na území Slovenskej republiky, podnikateľ je povinný prijatú tržbu zaevidovať v ERP.
Predáva tovar alebo poskytuje službu.
Tovarom je akýkoľvek výrobok, polotovar, materiál alebo surovina predávaný podnikateľom.
Službou je služba označená v Štatistickej klasifikácii ekonomických činností, ktorá je uvedená v prílohe č. 1 zákona o ERP. Používanie ERP sa vzťahuje len na služby uvedené v tabuľke nižšie.
Kto nemusí používať pokladnicu
Povinnosť evidovať tržbu v registračnej pokladnici sa nevzťahuje na
mincí z drahých kovov, pamätných bankoviek, pamätných mincí, zberateľských mincí, hárkov bankoviek a súborov obehových mincí, ako aj bankoviek a mincí, ktoré boli stiahnuté z peňažného obehu a stratili status zákonného platidla po uplynutí obdobia určeného na ich výmenu, v Národnej banke Slovenska, v bankách, v pobočkách zahraničných bánk a na numizmatických burzách,
tovaru občanmi s ťažkým zdravotným postihnutím,
občanmi s ťažkým zdravotným postihnutím,
Príloha č. 1 zákona 289/2008 Z. z.
Zoznam služieb pri ktorých je povinnosť evidovať prijatú tržbu v hotovosti v elektronickej registračnej pokladnici alebo virtuálnej pokladnici.
údržbu a opravu motorových vozidiel:
opravy elektronických vstrekovacích systémov
pravidelné prehliadky v servise
opravu karosérií
opravu častí motorov vozidiel
umývanie, leštenie, atď.
striekanie a natieranie
opravu čelných skiel a okien
opravy sedadiel motorových vozidiel
opravu pneumatík a duší, ich montáž alebo výmenu
antikoróznu úpravu
inštalovanie dielov a príslušenstiev, ktoré nie sú súčasťou výrobného procesu
veľkoobchodný a maloobchodný predaj motocyklov vrátane mopedov
veľkoobchodný a maloobchodný predaj náhradných dielov a príslušenstiev pre motocykle(vrátane činnosti komisionárov a zásielkový obchod)
údržbu a opravu motocyklov
ostatný prenájom osobných automobilov so šoférom
prevádzku lanoviek, pozemných lanoviek, lyžiarskych vlekov, ak nie sú súčasťou mestských, prímestských alebo veľkomestských prepravných systémov
prevádzka parkovacích priestorov
Táto trieda zahŕňa poskytovanie ubytovania spravidla na niekoľko dní alebo týždňov, zásadne na krátkodobé pobyty pre návštevníkov, t.j. ubytovanie v zariadených hotelových izbách a apartmánoch. Servis zahŕňa denné služby ako upratovanie a postielanie, širokú škálu doplnkových služieb ako sú reštauračné služby, parkovanie, pranie bielizne, bazény a posilňovne, rekreačné zariadenia a zariadenia pre konferencie a spoločenské zariadenia. Poskytovanie ubytovania v:
rekreačných zariadeniach
hotelových apartmánoch
Táto trieda zahŕňa poskytovanie ubytovania spravidla na niekoľko dní alebo týždňov, zásadne na krátkodobé pobyty pre návštevníkov, v samostatných priestoroch pozostávajúcich z kompletne zariadených izieb alebo priestorov na bývanie alebo stravovanie a nocľah, s kuchynskými zariadeniami alebo plne vybavenými kuchyňami. Môžu mať podobu apartmánov alebo bytov v malých samostatne stojacich mnohoposchodových budovách alebo zoskupeniach budov alebo jednoposchodových bungalovov, chát, zrubov alebo súkromných domčekov, chalúp alebo chatiek. Doplnkové služby, ak bývajú poskytované, sú len veľmi minimálne. Poskytovanie ubytovania v:
ubytovniach pre mládež, v horských chatách
prázdninových chatách, chatkách, domoch pre deti a iných domoch
bytoch pre hostí a bungalovoch
penziónoch, chatách a chatkách bez upratovacích služieb
poskytovanie miesta na ubytovanie v kempoch, parkovanie obytných prívesov, rekreačné kempovanie, rybárske a poľovnícke táborenie pre krátkodobé pobyty návštevníkov
poskytovanie miesta a zariadenie pre rekreačné vozidlá
v ochranných prístreškoch, na miestach pre bivakovanie alebo na miestach pre umiestnenie stanov a/alebo spacích vakov
Táto trieda zahŕňa poskytovanie prechodného alebo dlhodobého ubytovania v jednotlivých alebo zdieľaných izbách alebo internátoch (ubytovniach) pre študentov, sezónnych pracovníkov a robotníkov alebo iné osoby.
študentské internáty
55.90.9
hostely pre robotníkov
železničné spacie vozne
Táto trieda zahŕňa poskytovanie jedál zákazníkom s obsluhou keď sedia alebo samoobslužným výberom z vystavených jedál konzumujú pripravené jedlá v zariadeniach alebo si ich zoberú so sebou alebo sa jedná o donášku domov. Táto trieda zahŕňa aj prípravu a podávanie jedál na okamžitú konzumáciu z pojazdných vozidiel alebo nepojazdných vozíkov a vozov.
samoobslužné reštaurácie, bufety, jedálne
zariadenia rýchleho občerstvenia
Školské a študentské jedálne
56.10.9
zariadenia predávajúce jedlo, ktoré si zákazník zoberie so sebou
vozíky s predajom zmrzliny
pojazdné vozíky s predajom jedál a nápojov
prípravu jedál a nápojov v stánkoch na trhu
činnosti reštaurácií a barov spojené s dopravou, ak sú vykonávané inou jednotkou
Táto skupina zahŕňa činnosti dodávania jedál a nápojov pre jednotlivé príležitosti alebo na určité časové obdobie a prevádzku stánkov s jedlami a nápojmi pri športových alebo podobných zariadeniach.
Táto trieda zahŕňa priemyselné dodávanie, t.j. poskytovanie stravovacích služieb na základe zmluvy so zákazníkom, na určité časové obdobie. Zahŕňa aj prevádzku stánkov s jedlami a nápojmi pri športových a podobných zariadeniach. Jedlá sú obyčajne pripravené v centrálnej jednotke.
poskytovanie jedál a nápojov na základe zmluvy (napr. pre prepravné spoločnosti)
predaj jedál a nápojov pri športových a podobných zariadeniach
činnosti jedální alebo samoobslužných reštaurácií (pre továrne, úrady, nemocnice alebo školy) na základe povolenia
Táto trieda zahŕňa prípravu a podávanie nápojov na okamžitú konzumáciu v zariadeniach. Táto trieda zahŕňa služby:
hostincov, krčiem
koktailových barov
diskoték (predovšetkým s podávaním nápojov)
pivární
kaviarní
barov s ovocnými džúsmi
mobilných stánkov s predajom nápojov
upisovanie poistení a uzatváranie zmlúv o životnom poistení, poistných zmlúv pre invalidov a poistných zmlúv v prípade nečakaného úmrtia a nehody (s alebo bez významných prvkov sporenia)
poskytovanie poisťovacích služieb iných ako je životné poistenie:
poistenie proti úrazom a požiarom
poistenie zdravia
poistenie motorových vozidiel, lodí, lietadiel a dopravných prostriedkov
poistenie peňažných strát a poistenie zákonnej zodpovednosti
právne zastupovanie pri presadzovaní záujmov jednej strany voči druhej strane či už /alebo nie pred súdom alebo pred inými súdnymi orgánmi prostredníctvom alebo pod dohľadom osôb, ktoré sú členmi advokátskej komory:
poradenstvo a zastupovanie v občianskych sporoch
poradenstvo a zastupovanie v trestnom konaní
poradenstvo a zastupovanie v pracovno-právnych sporoch
všeobecné konzultácie a poradenstvo, vypracovanie právnych dokumentov:
stanovy spoločnosti, partnerské zmluvy, a podobné dokumenty súvisiace s vytvorením spoločnosti
patenty a autorské práva
vypracovanie listín, vôlí a poručníctva
ostatné činnosti verejných a občiansko-právnych notárov, súdnych vykonávateľov, zmierovacích sudcov, vyšetrovateľov a arbitrov
zaznamenávanie komerčných transakcií z obchodnej a inej činnosti
vypracovanie alebo audit finančných záznamov
preverenie finančných záznamov a osvedčenie ich správnosti
poradenskú činnosť a zastupovanie klientov pred daňovými orgánmi
Táto trieda obsahuje vykonávanie dohľadu a riadenie ostatných útvarov v rámci jednej spoločnosti alebo podniku; vykonávanie strategického a organizačného plánovania a prijímanie rozhodnutí v rámci spoločnosti alebo podniku. Útvary zaradené do tejto triedy vykonávajú operačnú kontrolu a riadia každodenné činnosti im podliehajúcich útvarov. Táto trieda zahŕňa činnosti:
holdingových spoločností
centralizovaných riadiacich jednotiek
korporácií
oblastných a regionálnych úradov
pridružených riadiacích jednotiek
Táto trieda obsahuje poskytovanie poradenstva, pomoci a prevádzkovej podpory podnikom a iným organizáciám v oblasti styku a komunikácie s verejnosťou.
Táto trieda obsahuje poskytovanie poradenstva, pomoci a prevádzkovej podpory podnikom a iným organizáciám v otázkach riadenia ako je organizačné a strategické plánovanie v rámci firmy, prepracovanie obchodných procesov, zmena riadenia, znižovanie nákladov a ďalšie finančné záležitosti; marketingová politika a ciele, politika v oblasti ľudských zdrojov, postupy v praxi a plánovanie; stratégia v oblasti odmeňovania a odchodu do dôchodku, časový harmonogram výroby; plánovanie kontrol. K uvedenému poskytovaniu obchodných služieb možno priradiť zabezpečovanie poradenstva, pomoci a prevádzkovej podpory pre obchodné činnosti a verejné služby týkajúce sa:
činností v oblasti lobbingu
navrhovania účtovných metód a postupov, programov na účtovanie nákladov, postupy v oblasti kontroly rozpočtu
poradenstva a pomoci plánovania, organizácie, zabezpečenia efektívnosti a kontroly, riadenia informácií, atď pri obchodných činnostiach a verejných službách
činnosti v oblasti architektonického poradenstva:
navrhovanie a vypracovanie projektu stavby
projektovanie miest a obcí a krajinnú architektúru
zememeračské činnosti a zameriavania hraníc pozemkov
činnosti hydrografického merania
činnosti podpovrchového merania
kartografické a geoinformatické činnosti
Táto podtrieda zahŕňa geofyzikálny, geologický a seizmický prieskum
inžiniersky dizajn (t. j. návrh strojov, materiálov, prístrojov, štruktúr, procesov a systémov využívajúc fyzikálne zákony a princípy inžinierstva ) a poradenské činnosti pre:
strojárstvo, priemyselné procesy a priemyselné zariadenia
projekty týkajúce sa stavebného inžinierstva, inžinierstva vodohospodárskych stavieb, dopravného inžinierstva
projektové spracovanie a realizáciu týkajúce sa elektrického a elektronického, banského, chemického, strojného, priemyselného a systémového inžinierstva, ako aj inžinierstva pre oblasť bezpečnosti
projekty týkajúce sa vodného hospodárstva
vypracovanie projektov pre vzduchotechniku, chladiace a sanitárne zariadenia a inžinierstvo týkajúce sa kontroly znečistenia, inžinierstva akustiky atď.
Ostatné inžinierske činnosti a súvisiace technické poradenstvo
Táto podtrieda zahŕňa ostatné inžinierske činnosti a ostatné činnosti technických poradcov i.n.
vykonávanie fyzikálnych, chemických a iných analytických skúšok všetkých druhov materiálov a produktov ako napríklad:
akustických a vibračných skúšok
odskúšania zloženia a čistoty minerálov atď.
testovacích činností v oblasti hygieny potravín, vrátane veterinárnych skúšok a kontrol v súvislosti s potravinárskou výrobou
testovania fyzikálnych vlastností a správania sa materiálov ako je sila, hrúbka, trvanlivosť, rádioaktivita atď.
preskúšania spôsobilosti a spoľahlivosti
testovania kompletných strojných zariadení: motorov, automobilov, elektronických zariadení atď.
rádiografického testovania zvarov a spojov
analýzy porúch
testovania a merania indikátorov životného prostredia: znečistenie vody a ovzdušia
certifikovanie produktov, vrátane spotrebného tovaru, motorových vozidiel, lietadiel, tlakových nádob a jadrových elektrární atď.
pravidelnú kontrolu technického stavu vozidiel
testovanie s použitím modelov alebo makiet (napr. lietadiel, lodí, priehrad atď.)
prevádzka policajných laboratórií
Táto trieda zahŕňa poskytovanie celej škály reklamných služieb (t.j. od vnútropodnikových služieb až po subdodávku) vrátane poradenstva, služieb v oblasti tvorby, výroby reklamného materiálu a marketingu. Zahŕňa:
tvorbu a realizáciu reklamných kampaní:
tvorbu a umiestnenie reklám v novinách, periodikách, v rozhlase, televízii, na internete a v iných médiách
tvorbu a umiestnenie vonkajších reklám napr. billboardy, panely, nástenky a stojany, aranžovanie výkladov, úpravu výstavnej miestnosti, reklamu na autách a autobusoch
leteckú reklamu
distribúciu alebo dodanie reklamných materiálov alebo vzoriek
zabezpečovanie stojanov a iných reklamných nosičov
zabezpečovanie marketingových kampaní a iných reklamných služieb zameraných na prilákanie a udržanie klientov
marketing na mieste priameho predaja
priama reklama poštou
konzultačné služby v oblasti marketingu
realizáciu cez médiá, t.j. predaj vysielacieho času a priestoru za rôzne médiá ponúkajúce reklamu
zisťovanie potenciálu trhu, úrovne informovanosti, akceptácie a oboznámenia sa s tovarom a službami, nákupných zvyklostí spotrebiteľov za účelom propagácie predaja a vývoja nových tovarov a služieb, vrátane štatistických rozborov výsledkov
zisťovane všeobecnej mienky verejnosti o politických, hospodárskych a sociálnych problémoch a ich štatistická analýza
módne návrhárstvo týkajúce sa textílií, odevov, obuvi, šperkov, nábytku a ostatných módnych tovarov, ako aj iného tovaru osobnej spotreby a tovaru pre domácnosti
priemyselný dizajn, t.j. tvorba a rozvoj návrhov z hľadiska optimálneho použitia, ceny a vzhľadu produktov vrátane návrhu materiálu, mechanizmu, tvaru, farby a povrchovej úpravy produktov zohľadňujúc ľudské potreby, bezpečnosť, obchodné požiadavky na prepravu, použitie a opravu
činnosti grafických návrhárov
činnosti interiérových dekoratérov
výrobu komerčnej a spotrebnej fotografie:
portrétové fotografovanie na pasy, školy, svadby a na iné účely
fotografovanie pre obchodné účely, pre potreby vydavateľov, módu, nehnuteľnosti a pre turistické účely
videonahrávky udalostí ako sú svadby, stretnutia, atď.
spracovanie filmov
vyvolávanie, kopírovanie a zväčšovanie z negatívov, ktoré nasnímal klient, alebo kinofilmov
vyvolávanie filmov a foto-kopírovacie laboratóriá
fotoateliéry s vyhotovením fotografií do hodiny (nie súčasť obchodov a fotoaparátmi)
montáž diapozitívov
kopírovanie, obnova, alebo retušovanie diapozitívov
činnosti novinových fotografov
zdravotnú starostlivosť a kontrolu chovných zvierat
zdravotnú starostlivosť a kontrolu domácich zvierat
Tieto činnosti vykonávajú kvalifikovaní veterinári na veterinárnych klinikách, ako aj v rámci návštev na farmách, v útulkoch a domácnostiach, vo vlastných poradniach, ordináciách a inde. Táto trieda zahŕňa aj:
činnosti veterinárnych asistentov a ďalšieho pomocného veterinárneho personálu
klinicko-patologické a iné diagnostické činnosti súvisiace so zvieratami
pohotovostné činnosti pre zvieratá
prenájom a operačný lízing nasledovných druhov motorových vozidiel:
osobných vozidiel a ľahkých motorových vozidiel bez vodiča (s hmotnosťou nepresahujúcou 3,5 tony)
Táto trieda zahŕňa prenájom rekreačných a športových potrieb:
rekreačných lodiek, kanoe a plavidiel
plážových ležadiel a slnečníkov
ostatných športových potrieb
Táto trieda zahŕňa prenájom videopások, platní, CD, DVD atď.
prenájom všetkých druhov osobných potrieb a potrieb pre domácnosť pre využitie v domácnosti alebo v iných činnostiach (okrem rekreačných a športových potrieb):
textílií, oblečenia, obuvi
nábytku, keramiky a skla, kuchynského riadu, elektrospotrebičov a drobných vybavení pre domácnosť
šperkov, hudobných nástrojov, dekorácií a kostýmov
kníh, denníkov a časopisov,
strojov a zariadení, pre amatérov alebo pre záľubu, napr. nástroje pre domáce opravy
kvetiny a rastliny
elektronické zariadenia pre využitie v domácnosti
Táto trieda zahŕňa činnosti ako je evidencia voľných pracovných miest a ponuka alebo umiestňovanie uchádzačov o zamestnanie, kde ponúknuté alebo umiestňované osoby nie sú zamestnancami agentúry sprostredkujúcej prácu. Táto trieda zahŕňa:
vyhľadávanie, výber a sprostredkovanie personálu vrátane vedúceho personálu
castingové agentúry a kancelárie, atď., castingové agentúry pre divadlá
on-line agentúry pre sprostredkovanie personálu
Táto trieda zahŕňa činnosti týkajúce sa zabezpečovania pracovníkov pre zákazníka na dobu určitú, dočasne doplňujúcich alebo nahrádzajúcich pracovnú silu zákazníka, kde ponúknuté osoby sú zamestnancami agentúry, pričom agentúra nezabezpečuje priame riadenie svojich zamestnancov na pracovných miestach zákazníka.
Táto trieda zahŕňa činnosti týkajúce sa ľudských zdrojov pre podnikateľské subjekty. Je tu klasifikované vykonávanie širokej škály služieb v oblasti personálneho manažmentu ľudských zdrojov. Sprostredkovateľ zastupuje zamestnancov v mzdových, daňových a iných finančných záležitostiach, ale nezodpovedá za riadenie a dozor zamestnancov. Zabezpečovanie ľudských zdrojov sa robí väčšinou na dlhodobom alebo trvalom základe a úlohou jednotiek, ktoré sú tu klasifikované je pôsobenie v širokom okruhu ľudských zdrojov a personálneho manažmentu súvisiaceho s týmto zabezpečením.
činnosti agentúr, ktoré sa predovšetkým zaoberajú veľkoobchodným alebo maloobchodným predajom ciest, zájazdov, dopravných a ubytovacích služieb širokej verejnosti a komerčným klientom
usporadúvanie a organizovanie zájazdov, ktoré sa predávajú prostredníctvom cestovných agentúr, alebo priamo cez cestovné kancelárie. Tieto zájazdy môžu zahŕňať niektoré alebo všetky z nasledovných služieb:
návštevy múzeí, historických a kultúrnych pamiatok, divadelných, hudobných alebo športových podujatí
ostatné rezervačné služby súvisiace s cestovaním:
rezervácie týkajúce sa dopravy, hotelov, reštaurácií, prenajatia motorového vozidla, zábavných a športových podujatí atď.
služby týkajúce sa pobytov časovo vymedzeným vlastníckym podielom („time-sharing“)
činnosti spojené s predajom lístkov na divadelné predstavenia ako aj na športové a ostatné zábavné a reprezentačné podujatia
poskytovanie turistických informácií návštevníkom
služby turistických sprievodcov
propagáciu turistiky
Táto trieda zahŕňa poskytovanie jednej alebo viacerých z nasledujúcich služieb: strážne a hliadkovacie služby, vyzdvihnutie a doručenie peňazí, tržieb a iných cenností zabezpečené personálom a vybavením slúžiacim na ochranu tohto majetku počas prepravy. Táto trieda zahŕňa:
prepravu pancierovými vozidlami
telesnú stráž
služby spojené s detektorom lži
služby spojené s daktyloskopiou
bezpečnostné strážne služby
priame alebo diaľkové monitorovanie elektronických bezpečnostných poplašných systémov ako sú zariadenia signalizujúce požiar a vlámanie, vrátane ich inštálacie a údržby
inštaláciu, opravu, prestavbu a úpravu mechanických alebo elektronických zamykacích zariadení, sejfov a bezpečnostných schránok v spojitosti s ich následným priamym alebo diaľkovým monitorovaním
pátracie a detektívne služby
činnosti všetkých súkromných detektívov bez ohľadu na typ klienta alebo účel vyšetrovania
krátkodobé alebo dlhodobé nemocničné činnosti, t.j. lekárske, diagnostické a ošetrovateľské činnosti všeobecných nemocníc (napr. miestne a krajské nemocnice, nemocnice neziskových organizácií, univerzitné nemocnice, vojenské a väzenské nemocnice) a špecializovaných nemocníc(napr. nemocnice pre duševne chorých a pre týrané osoby, nemocníc infekčných chorôb, pôrodníc, špecializovaných sanatórií). Činnosti sú zväčša smerované na hospitalizovaných pacientov, vykonávajú sa pod priamym dohľadom lekárov a zahŕňa:
služby lekárskych a záchranárskych pracovníkov
služby laboratórnych a technických zariadení, vrátane rádiologických a anestéziologických služieb
služby pohotovostných miestností
zabezpečenie služieb operačných miestností, lekárenské služby, stravovacie a iné nemocničné služby
služby centier plánovania rodičovstva poskytujúce zdravotnícku starostlivosť, ako napr. sterilizácia, ukončenie tehotenstva, spolu s ubytovaním
lekársku konzultáciu a ošetrenie v oblasti všeobecnej medicíny vykonávanej všeobecnými lekármi
lekárske konzultácie a ošetrovanie v oblasti špecializovanej medicíny vykonávanej lekárskymi špecialistami a chirurgami
centrá plánovania rodičovstva poskytujúce lekárske ošetrenie ako napr. sterilizáciu a ukončenie tehotenstva bez ubytovania
zubnú lekársku prax všeobecného a špecializovaného charakteru, napr. stomatológia, stomatológiu zaoberajúcu sa prevenciou a liečbou, pediatrickú stomatológiu, orálnu patológiu
ortodonciu
zubné lekárske úkony v operačných miestnostiach
činnosti týkajúce ľudského zdravia, ktoré nie sú vykonávané v nemocniciach alebo lekármi alebo zubármi:
činnosti zdravotných sestier, pôrodných asistentiek, fyzioterapeutov alebo iného stredného zdravotného personálu v oblasti optometrie, hydroterapie, zdravotných masáží, pracovného lekárstva, logoterapie, pediatrie, homeopatie, chiropraxe, akupunktúry, atď.
činnosti zdravotníckych laboratórií, napr.:
röntgenové laboratóriá a iné strediská diagnostického zobrazovania
laboratóriá na analýzu krvi
Ostatná zdravotná starostlivosť i.n.
činnosti zubného stredného zdravotného personálu ako sú napr. zubní terapeuti, zubné zdravotné sestry na školách a zubní hygienici, ktorí môžu pracovať na diaľku od zubného lekára, ale pracujú pod jeho pravidelným dohľadom
činnosti krvných bánk, spermiových bánk, bánk transplantačných orgánov atď.
ambulantný prevoz pacientov (sanitkou) akýmkoľvek dopravným prostriedkom vrátane lietadiel.
prevádzku športových zariadení (krytých, nekrytých, s miestami na sedenie alebo bez nich) ako sú:
štadióny: futbalové, kriketové, pre pozemný hokej a rugby
pretekárske dráhy pre preteky áut, psov alebo koní
bazény a plavárne
atletické dráhy a štadióny
haly a štadióny pre zimné športy
boxerské haly
organizovanie a prevádzku športových podujatí vo vlastných krytých alebo nekrytých zariadeniach pre profesionálov alebo amatérov
riadenie a zabezpečovanie prevádzkového personálu týchto zariadení
Táto trieda zahŕňa činnosti športových klubov ( profesionálnych, poloprofesionálnych alebo amatérskych), ktoré poskytujú svojím členom príležitosť zapojenia sa do športových aktivít. Táto trieda zahŕňa:
prevádzku športových klubov:
futbalových klubov
bowlingových klubov
plaveckých klubov
golfových klubov
boxerských klubov
klubov zimných športov
šachových klubov
atletických klubov
streleckých klubov, atď.
činnosti fitnescentier a posilňovacích klubov a zariadení
Táto trieda zahŕňa činnosti lunaparkov a zábavných parkov. Zahŕňa prevádzkovanie rôznych zariadení v lunaparkoch a vodných toboganov, zabezpečenie rôznych hier, predstavení, tematických výstav a prevádzkovanie piknikových plôch.
Táto trieda zahŕňa opravu elektronických zariadení ako napr. počítačov a počítačovej sústavy a periférnych zariadení. Táto trieda zahŕňa opravu a údržbu:
osobných počítačov
magnetických diskových jednotiek a pamäťových jednotiek flash drive a ostatných pamäťových prostriedkov
mechaník optických diskov (CD RW, CD-ROM, DVD-ROM, DVD-RW)
myší, pákových ovládaní, trackball doplnkov
interných a externých počítačových modemov
určených počítačových terminálov
počítačových serverov
skenerov, vrátane skenerov číselných kódov
čítače smart kariet
prilieb virtuálnej reality
počítačových projektorov
počítačových terminálov ako bankomaty, terminály na predajných miestach, ktoré nie sú obsluhované mechanicky
ručných počítačov (PDA)
Táto trieda zahŕňa opravu a údržbu komunikačných zariadení ako napr.:
nosičové zariadenia pre modemy
prenosné komunikačné zariadenia (napr. routery, prepojenia, modemy)
obojsmerné vysielačky
komerčné televízne a video kamery
Táto trieda zahŕňa opravu a údržbu spotrebnej elektroniky:
opravu spotrebnej elektroniky:
televízne a rozhlasové prijímače
domáce videokamery
Táto trieda zahŕňa opravu a obsluhu domácich zariadení a zariadení pre dom a záhradu:
opravu a obsluhu domácich zariadení:
chladničky, sporáky, práčky, sušičky, klimatizácia miestností, atď.
opravu a obsluhu zariadení pre dom a záhradu:
kosačky na trávy, obrubovače, rozmetávače snehu, vysávače opadaného lístia, rezačky, atď.
Táto trieda zahŕňa opravu a údržbu obuvi a koženého tovaru:
opravu čižiem, topánok, batožiny, a pod.
opravu opätkov
obnovu čalúnenia, opravy a renovácie nábytku a domácich zariadení vrátane kancelárskeho nábytku
opravu hodín, hodiniek a ich častí ako napr. hodinových puzdier a skriniek všetkých materiálov, kyvadiel, chronometrov atď.
opravy a výmenu šperkov
Táto trieda zahŕňa opravu osobných potrieb a potrieb pre domácnosti:
opravu bicyklov
opravu a výmenu oblečenia
opravu športového tovaru (okrem športových zbraní) a tovaru pre táborenie (kempovanie)
opravu kníh
opravu hudobných nástrojov (okrem organov a historických hudobných nástrojov)
opravu predmetov spojených so záľubami
opravu ostatných osobných potrieb a potrieb pre domácnosť
ladenie pianín
pranie a chemické čistenie, žehlenie, atď. všetkých druhov oblečenia (vrátane kožušiny) a textilných výrobkov, zabezpečené automatickými zariadeniami alebo ručnými alebo samoobslužnými pracími zariadeniami na mince, či už pre širokú verejnosť alebo pre podniky a organizácie
zber a donášku prádla
čistenie kobercov a pokrývok, pranie závesov a záclon, mimo priestorov klienta
umývanie vlasov, zastrihnutie a strihanie, úpravu, farbenie, preliv, natáčanie, vyrovnávanie vlasov a podobných činností pre mužov a ženy
holenie a úpravu brady
masáž tváre, manikúru a pedikúru, make-up atď.
pochovanie a spopolnenie mŕtvych ľudských a zvieracích tiel a súvisiace služby:
prípravu mŕtveho tela na pochovanie alebo spopolnenie a balzamovanie a služby pracovníkov pohrebného ústavu
poskytovanie služieb pohrebu a kremácie
prenájom obradných siení
prenájom alebo predaj hrobov
údržbu hrobov a mauzóleí
činnosti tureckých kúpeľov, sáun a parných kúpeľov, solárií, liečivých kúpeľov, redukčných a zoštíhľovacích salónov, masážnych salónov atď.
Ostatné osobné služby, a to len pri strihaní psov, pri opatrovateľských službách domácich zvierat, pri činnosti hotelov pre zvieratá, pri službách svadobných kancelárií a pri činnosti štúdií poskytujúcich tetovanie a piercing
opatrovateľské služby domácich zvierat ako napr. kŕmenie, čistenie, dohliadanie a trénovanie domácich zvierat
hoteli pre zvieratá
služby svadobných kancelárií
činnosti štúdií poskytujúcich tetovanie a piercing
Odovzdanie bločku zákazníkovi 26.06.2018
Nedávno sa na mňa obrátil podnikateľ so sťažnosťou, že dostal pokutu 330 €, hoci jeho čašníčka každú objednávku nablokuje. Po preštudovaní zápisnice z kontroly som zistil, že kontrolný nákup síce bol nablokovaný, ale čašníčka zabudla odovzdať doklad.
Podľa § 8 ods.1 zákona č. 289/2008 Z.z. podnikateľ je povinný po zaevidovaní tržby v elektronickej registračnej pokladnici a aj vo virtuálnej registračnej pokladnici odovzdať kupujúcemu pokladničný doklad okrem kópie pokladničného dokladu ihneď po jeho vytlačení… Ten, kto zaeviduje tržbu v registračnej pokladnici, ale neodovzdá pokladničný doklad, dopustí sa správneho deliktu podľa § 16a písm.e), za čo mu hrozí pokuta od 330 € až do 3 300 €.
Pokuta bola oprávnená a podnikateľ obišiel s minimálnou pokutou, akú mu kontrolóri mohli uložiť.
Je len na podnikateľovi, či pokladničný doklad zákazníkovi podá do ruky, položí ho na pult alebo pribalí do tašky, lebo zákon spôsob odovzdania neurčuje.
Vyjadrenie Finančnej správy SR na túto tému nájdete na nasledovnom odkaze
Podpísaný bloček z VRP 28.11.2016
Podnikateľ, ktorý tlačí doklady z virtuálnej pokladnice na bežný kancelársky papier bez toho, aby každý doklad označil pečiatkou a podpisom, sa vystavuje riziku pokuty od 50 do 330 €. Používateľ virtuálnej pokladnice môže vytlačiť iba jeden originál pokladničného dokladu. V prípade, že niekto z vášho pokladničného dokladu vytvorí duplikát, zodpovednosť za kópiu nesiete vy. Finančná správa odporúča, aby podnikateľ zabezpečil pokladničný doklad proti kopírovaniu. Najjednoduchšou formou je každý pokladničný doklad označiť pečiatkou a podpisom.
Táto povinnosť sa nevzťahuje na používateľov Tlačiarne KML, ktorá tlačí doklady na termopapier. Kópie termopapierovej pásky sú jasne rozpoznateľné, a preto originál nie je potrebné chrániť proti kopírovaniu.
Celé vyjadrenie Finančnej správy
Položky v pokladnici 25.10.2016
Mäkčene v pokladnici
Používate vo svojej virtuálnej pokladnici alebo elektronickej pokladnici položku "doplnkový tovar", "ostatné služby" alebo nepoužívate dĺžne a mäkčene? Pripravte si minimálne 100 € na pokutu.
Označenie tovaru alebo služby musí byť v registračnej pokladnici vyjadrené tak, aby bolo možné predávaný tovar alebo poskytovanú službu jednoznačne určiť alebo pomenovať a odlíšiť od iného tovaru alebo služby.
To znamená, že ak predávate len jeden druh medu, na pokladničnom bločku môžete mať "med".
Ak však predávate rôzne druhy medu v rôznych baleniach a od viacerých výrobcov, na doklade musí byť uvedené "med lesný 500 ml Apimed". Ak by sa vám takýto dlhý názov nevmestil do pokladnice, môžete použiť skratku. Zdôrazňujem, že používanie diakritiky v názvoch položiek je na registračnej pokladnici povinné. Názov položky musíte zvoliť tak, aby ste boli schopní len podľa názvu konkrétne určiť, aký tovar si zákazník kúpil.
Presným názvom dodržujete zákon a tiež chránite sami seba pred neoprávnenými reklamáciami na tovar, ktorý zákazník u vás ani nekúpil.
Stanovisko Finančnej správy
Podľa § 4 ods.2 písm.b) tretieho bodu zákona č. 289/2008 Z.z. pokladnica má umožňovať vytlačenie všetkých znakov slovenskej abecedy a interpunkčných znamienok. Z uvedeného vyplýva, že pokladničný doklad by mal obsahovať všetky znaky slovenskej abecedy ako aj interpunkčné znamienka, a to nielen pri údajoch uvedených vo fiskálnej pamäti (napr. obchodné meno) ale aj pri všetkých ostatných údajoch na pokladničnom doklade, vrátane označenia tovaru alebo služieb.